**Tiszanána Község Önkormányzata Képviselő-testületének 2/2019.(II.1.) önkormányzati rendelete:** Tiszanána Község Önkormányzata 2019. évi költségvetéséről.

A Tiszanána Község Önkormányzata az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f.) pontjában meghatározott feladatkörében eljárva a következőket rendeli el.

**A rendelet hatálya**

**1.§.**

A rendelet hatálya a Tiszanána Község Önkormányzatára és annak költségvetési szerveire terjed ki.

**A költségvetés bevételei és kiadásai**

**2.§.**

1. A Képviselő-testület Tiszanána Község Önkormányzata 2019.évi költségvetését

**871.415.045,-Ft költségvetési bevétellel (bruttó bevétel) 683.171.573,-Ft (nettó bevétel)**

**871.415.045,-Ft költségvetési kiadással (bruttó kiadás) 683.171.573,-Ft (nettó kiadás)**

**Nulla Ft forráshiánnyal**

állapítja meg.

1. ) Az (1) bekezdés megállapított bevételek forrásonkénti, kiadások jogcímenkénti megoszlását az önkormányzat és költségvetési szervei összesített költségvetési mérlegét a rendelet 1. melléklete tartalmazza (kötelező, önként vállalt és állami feladatok szerinti bontásban).
2. Az önkormányzat, valamint az általa irányított költségvetési szervek költségvetési előirányzatait mérlegszerűen az. 1.1.,1.2.,1.3.,1.4.,1.5. melléklet tartalmazza (kötelező, önként vállalt, és állami feladatok bontásban).
3. A 3.§.(1) bekezdésében megállapított működési célú bevételek és kiadások költségvetési előirányzatait mérlegszerűen a 2.a., melléklet tartalmazza.
4. A 3.§.(1) bekezdésében megállapított felhalmozási célú bevételek és kiadások költségvetési előirányzatait mérlegszerűen a 2.b., melléklet tartalmazza.
5. Tiszanána Község Önkormányzata és intézményei létszámadatait a 3. melléklet tartalmazza.
6. Az Európai Uniós forrásokból megvalósuló feladatokat a 4. melléklet foglalja össze.
7. Az Önkormányzat adósságot keletkeztető ügyletekből és kezességvállalásokból fennálló kötelezettségeit az 5. melléklet részletezi.
8. A többéves kihatással járó döntésekből származó kötelezettségeket a 6. melléklet tartalmazza.
9. Az Önkormányzat által adott 2019.évi közvetett támogatásokat a 7. melléklet tartalmazza.
10. A 2019.évi előirányzat felhasználást a 8. melléklet részletezi.
11. Az Önkormányzat 2019.évi önkormányzati támogatásait a 9. melléklet tartalmazza.
12. A 2019. évi felhalmozási kiadásokat a 10. melléklet részletezi.
13. A 2019.évi céljelleggel nyújtott támogatásokat a 11. melléklet tartalmazza.
14. Tiszanána Község Önkormányzata és költségvetési szervei bevételi és kiadási előirányzatait kormányzati funkciónként a 12. melléklet tartalmazza.
15. Adatszolgáltatást az elismert tartozásállományról a 13. melléklet részletezi.
16. Tiszanána Község Önkormányzata saját bevételeinek, valamint az adósságot keletkeztető ügyletekből származó fizetési kötelezettségeinek várható alakulását az 1.függelék tartalmazza ( határozat ).
17. A szociális kiadások tételes kimutatását a 14. melléklet tartalmazza.
18. A 2019.évi költségvetési céltartalék összege 857.492,-Ft.
19. Az előző évi pénzmaradvány összege 317.972.147,-Ft.

**A költségvetés végrehajtásának szabályai**

**3.§.**

(1) A Képviselő-testület felhatalmazza a polgármestert, valamint az önkormányzati költségvetési szervek vezetőit a 2019.évi költségvetésben előírt bevételek beszedésére és a jóváhagyott kiadások teljesítésére.

(2) Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

(3) Az Önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős.

(4) A tartozásállomány a költségvetési szerveknél 30 napon túli nem lehet, mértékét figyelemmel kell kísérni, szükség esetén a jegyző a vonatkozó jogszabály alapján teszi meg intézkedéseit. Költségvetési szerv vezetője köteles a tartozásállományról adatot szolgáltatni a jegyző részére, a hó végi állapotnak megfelelően, a tárgyhónapot követő 5-ig .

(5) Kiegészítő támogatás igényléséről a működőképességet veszélyeztető helyzet esetében a polgármester gondoskodik, külön képviselő-testületi döntés alapján.

(6) A költségvetés nem tartalmaz olyan fejlesztési célt, amelyek megvalósításához a Magyarország gazdasági stabilitásáról szóló 2011.évi CXCIV.törvény 3.§.(1) bekezdése szerinti adósságot keletkeztető ügylet megkötése válhat szükségessé.

**4.§.**

(1)A települési önkormányzat a költségvetését, valamint a felügyelete alá tartozó költségvetési szervek költségvetését – rendeletmódosítással – testületi döntéssel megváltoztathatja.

(2) Az önkormányzat részére engedélyezett központi pótelőirányzat esetén negyedévente szükséges módosítani a rendeletet.

(3) Amennyiben az önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, arról a polgármester a Képviselő-testületet negyedévente tájékoztatja.

(4) A képviselő-testület által jóváhagyott előirányzatokat valamennyi költségvetési szerv köteles betartani. Az előirányzat túllépés fegyelmi felelősséget vonhat maga után.

**5.§.**

(1) Az önállóan gazdálkodó költségvetési szerv előirányzat módosítási hatáskörben a jóváhagyott bevételi előirányzatain felüli többletbevételével a kiadási és bevételi előirányzatát megemelheti.

(2) Saját hatáskörű előirányzat módosítással az előző évi pénzmaradványról az előző évben vállalt kötelezettségek kiadásai teljesíthetők.

(4) A saját hatáskörű előirányzat módosítás támogatási többletigénnyel sem a  
költségvetési évben, sem a következő években nem járhat.

(5) Fentieken túlmenő előirányzat módosítás a képviselő-testület rendeletének módosítása alapján történhet.

(6) A költségvetés végrehajtása során az intézmény az alapító okiratban meghatározott feladatát látja el.

**6.§.**

(1) A polgármester átruházott hatáskörben az alábbi döntéseket hozhatja:

a./ dönt az átmenetileg szabad pénzeszközök 3 hónapot el nem érő időtartamú lekötéséről,

b./átcsoportosítást engedélyez a jóváhagyott előirányzatok között 500 eFt összeghatárig,

(2) A pénzügyi bizottság átruházott hatáskörben engedélyezi a jóváhagyott előirányzatok

átcsoportosítását 1 millió Ft összeghatár között.

**7.§.**

* 1. A képviselő-testület 2019. január 1. napjától a köztisztviselői illetményalapot 46.380.-Ft   
      összegben állapítja meg.
  2. A közszolgálati tisztviselőkről szóló 2011.évi CXCIX. törvény 234.§.(4) bekezdése   
      alapján a Tiszanánai Közös Önkormányzati Hivatalnál az érettségi végzettséggel   
      rendelkező köztisztviselők esetében az illetménykiegészítés mértéke 20 %-ban kerül   
      meghatározásra a 2020.évi költségvetési rendelet elfogadásáig terjedő időszakra.
  3. A közszolgálati tisztviselőkről szóló 2011.évi CXCIX. törvény 235.§. (1) bekezdése   
      alapján a Tiszanánai Közös Önkormányzati Hivatalnál személyi illetmény kerül   
      meghatározásra a minősítéssel, teljesítményértékeléssel alátámasztott, kimagasló   
      teljesítményt nyújtó köztisztviselők részére 2019.március 1-jétől 2020.február 28-ig   
      terjedő időszakra.
  4. A köztisztviselői cafetéria –juttatás 2019.évi mértéke bruttó 200.000,-Ft.

**8.§.**

* 1. Az önkormányzati költségvetési szervek ellenőrzése a belső kontrollrendszer keretében   
      valósul meg, melynek létrehozásáért, működtetéséért az önkormányzat esetében a jegyző,   
      az intézmények esetében az intézményvezető felelős.
  2. Az önkormányzat a belső ellenőrzés elvégzéséről megbízás útján gondoskodik. A   
      megfelelő működtetésről és a függetlenség biztosításáról a jegyző köteles gondoskodni.

**Záró rendelkezések**

**9.§.**

Ez a rendelet a kihirdetését követő napon lép hatályba, rendelkezéseit 2019.évi költségvetési évre kell alkalmazni.